ai4bharat/Pralekha huggingface dataset:
কৃষিমন্ত্রক
পামতেল উৎপাদক গাছের চাষের জন্য প্রত্যক্ষ বিদেশী বিনিয়োগ
নয়াদিল্লি, ০৩ জুলাই, ২০১৯
২০১৫ সালের ২৪ নভেম্বর থেকে পামতেল উৎপাদক গাছের চাষের জন্য ১০০ শতাংশ প্রত্যক্ষ বিদেশী বিনিয়োগের অনুমতি দেওয়া হয়েছে। সরকার মেক ইন ইন্ডিয়া কর্মসূচি, সহজে ব্যবসার সুযোগ, অতিক্ষুদ্র, ক্ষুদ্র এবং মাঝারি উদ্যোগ, প্রত্যক্ষ বিদেশী বিনিয়োগের নীতির সংস্কারের মতো নানা পদ্ধতিতে এই ক্ষেত্রে বিনিয়োগের উৎসাহ দিয়ে আসছে।
২০১৪-র এপ্রিল থেকে ২০১৯-এর মার্চ পর্যন্ত এই ক্ষেত্রে প্রত্যক্ষ বিদেশী বিনিয়োগের খতিয়ান
|
|
ক্রমিক সংখ্যা
|
|
অর্থবর্ষ
|
|
প্রত্যক্ষ বিদেশী বিনিয়োগের পরিমাণ 
|
|
১
|
|
২০১৪-১৫
|
|
১ কোটি ৭৪ লক্ষ ৬০ হাজার
|
|
২
|
|
২০১৫-১৬
|
|
২ কোটি ৫ লক্ষ ৩০ হাজার
|
|
৩
|
|
২০১৬-১৭
|
|
৪ কোটি ৯৬ লক্ষ ৭০ হাজার
|
|
৪
|
|
২০১৭-১৮
|
|
৬ কোটি ৩৪ লক্ষ ২০ হাজার
|
|
৫
|
|
২০১৮-১৯
|
|
৪ কোটি ৫ লক্ষ ৬০ হাজার
|
|
মোট পরিমাণ
|
|
১৯ কোটি ১৬ লক্ষ ৪০ হাজার
লোকসভায় মঙ্গলবার কৃষি এবং কৃষক কল্যাণ মন্ত্রী শ্রী নরেন্দ্র সিং তোমর এক লিখিত প্রশ্নের উত্তরে এই তথ্য জানিয়েছেন।
CG/CB/NS
(Visitor Counter : 76
আয়ুষ
শিক্ষা ব্যবস্থায় আয়ুষ চর্চার অন্তর্ভুক্তি
নয়াদিল্লী, ৩০ নভেম্বর, ২০২১
উচ্চশিক্ষা দপ্তর ২০২০র জাতীয় শিক্ষা নীতি বাস্তবায়নে যে কমিটি গঠন করেছে সেই কমিটিতে আয়ুষ মন্ত্রকের বিশেষজ্ঞরাও রয়েছেন। কমিটির ১৯ জুলাই বৈঠকে নতুন শিক্ষানীতি বাস্তবায়নে আয়ুষ মন্ত্রকের বিভিন্ন পরামর্শ নিয়ে একটি প্রতিবেদন তৈরি করা হয়েছে।
স্কুলের ছাত্রছাত্রীদের জন্য আর্য়ুবেদ ও যোগের সম্পর্কে ধারণা গড়ে তুলতে ন্যাশনাল ইন্সটিটিউট অফ আর্য়ুবেদ একটি পাঠক্রম তৈরি করেছে। নার্সারি, লোয়ার কেজি, আপার কেজি, প্রথম থেকে দ্বাদশ শ্রেণী পর্যন্ত ছাত্রছাত্রীদের জন্য এই পাঠক্রম তৈরি করা হয়েছে।
অল ইন্ডিয়া ইন্সটিটিউট অফ আর্য়ুবেদ ১৬ বছর পর্যন্ত ছাত্রছাত্রীদের জন্য ‘বাল রক্ষা কিট’ তৈরি করেছে। আয়ুষ মন্ত্রকের পরামর্শক্রমে রোগ প্রতিরোধ ক্ষমতা গড়ে তোলার জন্য এই কিট তৈরি করা হয়েছে। কিটে বাল আয়ু রক্ষা ক্বাথ সিরাপটি অনু তেল সামশামনি বটি এবং চবনপ্রাশ দিয়ে তৈরি করা হয়েছে। উত্তরাখন্ডে কেন্দ্রীয় সরকারের ইন্ডিয়ান মেডিসিনস ফার্মাসিউটিক্যাল কর্পোরেশন লিমিটেড এই সিরাপ তৈরি করে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আয়ুষ মন্ত্রী শ্রী সর্বানন্দ সোনোওয়াল।
CG/SS/NS
(Visitor Counter : 65
শ্রমওকর্মসংস্থানমন্ত্রক
শহরাঞ্চলে এমজিএনআরইজিএ কর্মসূচীতে কর্মসংস্থানের ব্যবস্থা
নতুনদিল্লি, ৩রা ফেব্রুয়ারি, ২০২২
কেন্দ্রীয় পরিসংখ্যান ও কর্মসূচী বাস্তবায়ন মন্ত্রকের জাতীয় পরিসংখ্যান দপ্তর ২০১৭-১৮ থেকে শ্রমশক্তি সংক্রান্ত সমীক্ষা থেকে কর্মসংস্থান ও বেকারিত্বর বিষয়ে তথ্য সংগ্রহ করে থাকে। এই সংক্রান্ত সর্বশেষ তথ্য অনুযায়ী ২০১৯-২০ সালে ১৫ ও তার বেশী বয়সীদের শহরাঞ্চলে বেকারিত্বের হার ৬.৯%। ২০১৮-১৯ সালে এই হার ছিল ৭.৭% আর ২০১৭-১৮ সালে এই হার ছিল ৭.৭%।
কেন্দ্র ২০২১ এর এপ্রিল মাসে সর্বভারতীয় স্তরে ত্রৈমাসিক এস্টাব্লিশমেন্ট বেসড এমপ্লয়মেন্ট সার্ভে করেছে। এই সমীক্ষা অনুসারে ২০২১ সালের জুলাই থেকে সেপ্টেম্বর সময়কালে ত্রৈমাসিক কর্মসংস্থান সংক্রান্ত সমীক্ষায় অর্থনীতির নয়টি ক্ষেত্রে কাজের সুযোগ বেড়ে হয়েছে ৩কোটি ১০ লক্ষ। এপ্রিল থেকে জুন সময়কালে ওই ক্ষেত্রগুলিতে কাজের সুযোগ ছিল ৩ কোটি ৮ লক্ষ। এই নয়টি ক্ষেত্রের মধ্যে উৎপাদন ক্ষেত্রে কর্মসংস্থান সৃষ্টি হয়েছে, ৩৯%, শিক্ষাক্ষেত্রে ২২%, স্বাস্থ্য ক্ষেত্রে ও তথ্যপ্রযুক্তি/বিপিওতে ১০%। এছাড়াও ব্যবসা বাণিজ্যে ৫.৩% ও পরিবহণে ৪.৬% কাজের সুযোগ তৈরি হয়েছে।
রাজ্যসভায় আজ এক প্রশ্নের লিখিত জবাবে এই তথ্য দিয়েছেন, শ্রম ও কর্মসংস্থান প্রতিমন্ত্রী শ্রী রামেশ্বর তেলি।
CG/CB/SFS/
(Visitor Counter : 79
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং নতুন দিল্লীতে তিরঙ্গা মাউন্টেন রেসকিউ টিমের সদস্যদের সঙ্গে মতবিনিময় করেছেন
নয়াদিল্লী, ২৬ এপ্রিল, ২০২২
প্রতিরক্ষা মন্ত্রী শ্রী রাজনাথ সিং নতুন দিল্লীতে তিরঙ্গা মাউন্টেন রেসকিউ টিম -এর সদস্যদের সঙ্গে মতবিনিময় করেছেন। এই অলাভজনক সংস্থাটি শ্রী হেমন্ত সচদেব গড়ে তোলেন। ২০১৬ সালে ভারতীয় সেনাবাহিনী একে স্বীকৃতি দেয়। টিএমআর-এর সদস্য হিমবাহ এবং হিমানী সম্প্রপাতের ফলে যারা আটকে পরেন তাদের উদ্ধার করার পাশাপাশি এই প্রাকৃতিক বিপর্যয়ে কিভাবে উদ্ধারকাজ চালানো যাবে সে বিষয়ে প্রয়োজনীয় প্রশিক্ষণ দেয়।
শ্রী রাজনাথ সিং হিমবাহের ফলে উদ্ভুত পরিস্থিতিতে আটকে পরা সেনাবাহিনীর সদস্যদের উদ্ধারকাজে সহায়তার জন্য টিএমআর-কে ধন্যবাদ জানান। তিনি বলেন, টিএমআর সরকার ও সুশীল সমাজের মধ্যে অংশীদারিত্ব গড়ে তোলার ক্ষেত্রে সরকারি-বেসরকারি অংশীদারিত্বের একটি আদর্শ উদাহরণ হয়ে উঠেছে। তিনি জোর দিয়ে বলেন, সুশীল সমাজ এবং সরকার একযোগে কাজ করলে দেশের উন্নয়ন গতি পাবে। অনুষ্ঠানে সেনাবাহিনীর উপপ্রধান, মিলিটারি অপারেশন্স-এর মহানির্দেশক সহ বিশিষ্টজনেরা উপস্থিত ছিলেন।
CG/CB/NS
(Visitor Counter : 101
নীতিআয়োগ
অটল উদ্ভাবন মিশনের অধীনে অটল সর্বজনীন উদ্ভাবন কেন্দ্র কর্মসূচির সূচনা
নয়াদিল্লি, ৩১ জুলাই, ২০১৯
ভারতে উদ্ভাবনের প্রসারে আরও এক ধাপ অগ্রসর হওয়ার লক্ষ্যে নীতি আয়োগের ফ্ল্যাগশিপ উদ্যোগ অটল উদ্ভাবন মিশনের অধীনে নতুন দিল্লিতে আজ এক অনুষ্ঠানে অটল সর্বজনীন উদ্ভাবন কেন্দ্র কর্মসূচির সূচনা হয়েছে। এই কর্মসূচিতে সর্বজনীন উদ্ভাবনের প্রসারে আরও অগ্রাধিকার দেওয়া হবে। কর্মসূচির সূচনা করে কেন্দ্রীয় পেট্রোলিয়াম ও প্রাকৃতিক গ্যাস তথা ইস্পাত মন্ত্রী শ্রী ধর্মেন্দ্র প্রধান উদ্ভাবনের গুরুত্বের ওপর জোর দিয়ে বলেন, উদ্ভাবনের মাধ্যমে ভারত ২০২৪-২৫ নাগাদ ৫ লক্ষ কোটি মার্কিন ডলার অর্থনীতির দেশ হয়ে উঠতে পারে। অটল সর্বজনীন উদ্ভাবন কেন্দ্রগুলি কিভাবে জ্ঞান ও আধুনিক প্রযুক্তি ব্যবস্থার মধ্যে সেতুবন্ধন স্থাপন করে সমাজে চাহিদা পূরণ করতে পারে, সে বিষয়ে তিনি বিস্তারিত জানান।
মন্ত্রী বলেন, ভারত আগামী দেড় দশকে জীবাশ্ম জ্বালানির বৃহত্তম ক্রেতা হয়ে উঠবে। এই বিষয়টিকে বিবেচনায় রেখে অপরিশোধিত তেল আমদানি খাতে খরচ কমানো অত্যন্ত জরুরি। বর্তমানে এই খাতে বার্ষিক খরচের পরিমাণ ৬ লক্ষ কোটি টাকা। তিনি অটল সর্বজনীন উদ্ভাবন কেন্দ্রগুলিকে অভিনব পদ্ধতি আবিষ্কারের ওপর জোর দিতে বলেন, যাতে জীবাশ্ম জ্বালানি আমদানি খাতে খরচ কমানো যায়। প্রধানমন্ত্রী শ্রী নরেন্দ্র মোদী ‘বর্জ্য থেকে সম্পদ’ গড়ে তোলার ওপর যে গুরুত্ব দিয়েছেন, তার উল্লেখ করে মন্ত্রী বলেন, অটল সর্বজনীন উদ্ভাবন কেন্দ্রগুলিকে দেশীয় শক্তি ক্ষেত্রের জন্য অভিনব উদ্ভাবন পদ্ধতি খুঁজে বের করতে উৎসাহিত করতে হবে। এই কর্মসূচির সঙ্গে তৃণমূল স্তরের উদ্ভাবকদের সাহায্য করতে প্রতিটি পঞ্চায়েতি রাজ প্রতিষ্ঠানকে সামিল করতে হবে বলেও শ্রী প্রধান অভিমত প্রকাশ করেন।
অনুষ্ঠানে অটল উদ্ভাবন মিশনের প্রধান শ্রী আর রামাণন, নীতি আয়োগের উপাধ্যক্ষ ডঃ রাজীব কুমার, আয়োগের কার্যনির্বাহী আধিকারিক শ্রী অমিতাভ কান্ত, অটল সর্বজনীন উদ্ভাবন কেন্দ্র কর্মসূচির নির্দেশক ডঃ উন্নত পণ্ডিত প্রমুখ উপস্থিত ছিলেন।
CG/BD/SB
(Visitor Counter : 128
প্রধানমন্ত্রীরদপ্তর
কমনওয়েলথ গেমস, ২০২২-এ পুরুষদের সিঙ্গলস টেবিল টেনিস প্রতিযোগিতায় ব্রোঞ্জ পদক জয়ী সাথিয়াঁ জ্ঞানশেখরনকে অভিনন্দন প্রধানমন্ত্রীর
নয়াদিল্লি, ৮ আগস্ট ২০২২
বার্মিংহামের কমনওয়েলথ গেমস, ২০২২-এ পুরুষদের সিঙ্গলস টেবিল টেনিস বিভাগে ব্রোঞ্জ পদক জয়ী সাথিয়াঁ জ্ঞানশেখরনকে অভিনন্দিত করেছেন প্রধানমন্ত্রী শ্রী নরেন্দ্র মোদী। তাঁর নিষ্ঠা, ধৈর্য ও মনোবলের অকুন্ঠ প্রশংসাও করেছেন প্রধানমন্ত্রী।
এক ট্যুইট বার্তায় শ্রী মোদী বলেছেন, “কমনওয়েলথ গেমস-এর প্রথম থেকেই সাথিয়াঁর সাফল্য বিস্ময়কর। টেবিল টেনিসে ব্রোঞ্জ পদক লাভের জন্য আমি তাঁকে অভিনন্দন জানাই। তাঁর নিষ্ঠা ও মনোবল প্রশংসার দাবি রাখে। আগামীদিনের খেলাগুলিতেও তিনি পারদর্শিতা দেখাবেন বলেই আমার স্থির বিশ্বাস।#Cheer4India”
PG/SKD/DM/
(
বিজ্ঞানওপ্রযুক্তিমন্ত্রক
মস্তিষ্কের ধমনীগুলির রক্তপ্রবাহের গতি রোধ এবং হৃদপিন্ডের ছিদ্র নিরাময়ের জন্য দেশের প্রথম ডিভাইস উদ্ভাবনের ক্ষেত্রে প্রযুক্তি হস্তান্তর চুক্তি
নতুন দিল্লি, ১৭ জানুয়ারি, ২০২১
মস্তিষ্কে ধমনীর রক্ত প্রবাহ প্রতিরোধ করে রক্তের প্রবাহ হ্রাস করার জন্য এবং হৃদপিন্ডের ছিদ্রের আরও ভালো নিরাময়ের জন্য একটি সম্পূর্ণ দেশীয় পদ্ধতিতে উদ্ভাবিত ডিভাইস বা সরঞ্জামের উদ্ভাবনের বিষয়ে প্রযুক্তি হস্তান্তর হয়েছে।
নাইটিনল ভিত্তিক ডিভাইসগুলি যা বর্তমানে অ্যাট্রিয়াল সেক্টাল ডিফেক্ট  নিরাময় করতে বা হৃদযন্ত্রের ছিদ্রের উপশম করতে ব্যবহৃত হয় তার চাহিদা পূরণ করে আমদানি হ্রাস করবে। বর্তমানে প্রতি ১ হাজার জন শিশুর মধ্যে ৪টি শিশুর ক্ষেত্রেই এধরণের শারীরিক সমস্যা রয়েছে।
বর্তমানে ভারতে মস্তিষ্কের ধমনীতে রক্ত প্রবাহের কৃত্রিম ডাইভার্টর স্টেন্ট তৈরি হয় না। এমনকি এই ধরণের স্টেন্টগুলি মস্তিষ্কের ইন্ট্রাক্রানিয়াল অ্যানিউরিজম বা ধমনীগুলির স্থানীয়ভাবে রক্তপ্রবাহকে প্রতিরোধ করার জন্য প্রয়োজন। এই ধরণের কৃত্রিম উপকরণ হৃদযন্ত্রের ছিদ্র এবং মস্তিষ্কের রক্ত প্রবাহের সরবরাহ প্রতিহত হওয়ার দরুন স্ট্রোকের সম্ভাবনা কমায়।
তাই, এধরণের মস্তিস্ক ও হৃদযন্ত্র সম্পর্কিত জটিল সমস্যাগুলির সমাধানে কেন্দ্রীয় বিজ্ঞান ও প্রযুক্তি দপ্তরের স্বশাসিত প্রতিষ্ঠান শ্রী চিত্রা তিরুনাল ইনস্টিটিউট মেডিকেল সায়েন্সেস অ্যান্ড টেকনোলজি ভারতে দুটি বায়োমেডিকেল ইনপ্ল্যান্ট ডিভাইসের জন্য পুনের বায়েরাড মেডিসিসের সঙ্গে প্রযুক্তি হস্তান্তর চুক্তিতে স্বাক্ষর করেছে।
এই প্রযুক্তি হস্তান্তর চুক্তিগুলিতে স্বাক্ষর করেন শ্রী চিত্রা তিরুনাল ইনস্টিটিউট মেডিকেল সায়েন্সেস অ্যান্ড টেকনোলজির অধিকর্তা ডাঃ কে জয়কুমার এবং বায়োরাড মেডিসিসের ম্যানিজিং ডাইরেক্টর শ্রী জিতেন্দ্র হেগরে। চলতি সপ্তাহের গোড়ায় দুই প্রতিষ্ঠানের মধ্যে প্রযুক্তি হস্তান্তর সম্পর্কিত এই চুক্তি স্বাক্ষর অনুষ্ঠানে অনলাইনে সিএসআইআর-এনএএল-এর অধিকর্তা ডাঃ জিতেন্দ্র জে যাদব যোগ দেন। শ্রী চিত্রা তিরুনাল ইনস্টিটিউট মেডিকেল সায়েন্সেস অ্যান্ড টেকনোলজি উদ্ভাবিত আধুনিক উপকরণগুলি হৃদযন্ত্রের ছিদ্রের উপশমে এবং সংলগ্ন অংশের টিস্যুগুলির ন্যূনতম ক্ষতি এড়াতে সাহায্য করবে। ইতিমধ্যেই প্রতিষ্ঠানের উদ্ভাবিত এই ডিভাইস দুটি ভারতীয় পেটেন্ট বা সত্ত্বের জন্য মন্ত্রকের কাছে প্রস্তাব করা হয়েছে। এর মধ্যে একটি আন্তর্জাতিক পেটেন্ট এবং নকশা সংক্রান্ত রেজিট্রেশন রয়েছে।
প্রধানমন্ত্রীরদপ্তর
এশিয়ান গেমসে অশ্বারোহণের ব্যক্তিগত ড্রেসেজ বিভাগে ব্রোঞ্জ জেতায় অনুষ আগরওয়ালকে অভিনন্দন প্রধানমন্ত্রীর
নয়াদিল্লি, ২৮ সেপ্টেম্বর, ২০২৩
এশিয়ান গেমসে অশ্বারোহণের ব্যক্তিগত ড্রেসেজ বিভাগে ব্রোঞ্জ জেতায় প্রধানমন্ত্রী শ্রী নরেন্দ্র মোদী অনুষ আগরওয়ালকে অভিনন্দন জানিয়েছেন।
এক্স পোস্টে প্রধানমন্ত্রী বলেছেন,
“এশিয়ান গেমসে অশ্বারোহণের ব্যক্তিগত ড্রেসেজ বিভাগে ব্রোঞ্জ জেতায় অনুষ আগরওয়ালকে অভিনন্দন। তাঁর দক্ষতা ও নিষ্ঠা প্রশংসনীয়। তাঁর পরবর্তী প্রয়াসগুলির জন্য শুভেচ্ছা রইল।”
PG/SD/NS
(
নারীওশিশুবিকাশমন্ত্রক
জাতীয় পুষ্টি মাস উদযাপন উপলক্ষ্যে আয়োজিত একদিনের কর্মশালা
কলকাতা, ২৩ সেপ্টেম্বর, ২০১৯
কেন্দ্রীয় সরকারের নারী ও শিশু বিকাশ মন্ত্রকের খাদ্য ও পুষ্টি পর্ষদ এবং সেভ দা চিল্ড্রেন, জাতীয় পুষ্টি মাস উপলক্ষ্যে একদিনের একটি কর্মশালার আয়োজন করে। এই কর্মশালায় বিভিন্ন সরকারি দপ্তর এবং আন্তর্জাতিক ও জাতীয় স্তরের সামাজিক সংগঠনের প্রতিনিধিরা উপস্হিত ছিলেন।
উদ্বোধনী অধিবেশনে নারী ও শিশু বিকাশ মন্ত্রকের সহকারী কারিগরি উপদেষ্টা শ্রী এন এন তিওয়ারি পুষ্টি মাস উদযাপনের উপযোগিতার কথা উল্লেখ করেন। তিনি জাতীয় পুষ্টি মিশনের নানা উদ্যোগের প্রসঙ্গও তুলে ধরেন। শ্রী তিওয়ারি তাঁর ভাষণে দেশের সার্বিক উন্নয়নে অপুষ্টি কিভাবে প্রভাব ফেলতে পারে তার বর্ণনা দেন। তিনি অতিক্ষুদ্র পুষ্টিকর খাদ্যের সরবরাহ এবং তা ব্যবহারের প্রয়োজনীয়তার ওপর গুরুত্ব আরোপ করেন। সেভ দা চিল্ড্রেনের পক্ষ থেকে কুমারী দেবষ্মিতা ভৌমিক বলেন, সম্প্রদায়গত ব্যবস্হাপনার মাধ্যমে বহুস্তরীয় পদ্ধতিতে অপুষ্টি জনিত সমস্যার মোকাবিলা করতে হবে।
পশ্চিমবঙ্গ সরকারের স্বাস্হ্য বিভাগের ডেপুটি অ্যাসিস্টেন্ট ডিরেক্টর ডঃ পাপড়ি নায়েক মনে করেন সারা বছর ধরে বিভিন্ন ধরণের পুষ্টির উদ্যোগ নেওয়া প্রয়োজন। তিনি বলেন, ‘অপুষ্টি’ নীরব হত্যাকারী হলেও তা চিকিৎসা করা যায় এবং স্বাস্হ্য ও পরিবার কল্যাণ দপ্তরের এই লক্ষ্যে বিভিন্ন কর্মসূচি রয়েছে। তিনি বয়ঃসন্ধির সময় অপুষ্টি জনিত সমস্যা প্রতিরোধের ওপর গুরুত্ব আরোপ করেন।
পশ্চিমবঙ্গ সরকারের সমন্বিত শিশু বিকাশ প্রকল্পের অ্যাসিস্টেন্ট ডিরেক্টর কুমারী রুনা রায় চট্টোপাধ্যায় আইসিডিএস-এর মাধ্যমে পুষ্টিকর খাবার সরবরাহের ওপর গুরুত্ব আরোপ করেন। পাশাপাশি পুষ্টির নিরাপত্তার জন্য নতুন উদ্যোগের কথাও তিনি জানান। শ্রীমতি রায় চট্টোপাধ্যায় রাজ্যে বয়ঃসন্ধিতে থাকা বালিকাদের জন্য প্রকল্প এবং জাতীয় ক্রেশ প্রকল্পের কথাও তাঁর ভাষণে তুলে ধরেন।
কেন্দ্রীয় সরকারের সমন্বিত শিশু বিকাশ প্রকল্পের অ্যাসিস্টেন্ট ডিরেক্টর শ্রী অনুপম দত্ত মনে করেন, অপুষ্টি একটি সামাজিক সমস্যা।
অল ইন্ডিয়া ইন্সটিটিউট অ্যান্ড পাবলিক হেল্থের মধুমিতা দোবে একটি শিশুর জন্মের পর প্রথম এক হাজার দিনে পুষ্টির উপযোগিতার কথা উল্লেখ করেন। বিপিএনআই-এর রাজ্য কো-অর্ডিনেটক ডঃ পার্বতী সেনগুপ্ত পরিপূরক খাদ্যাভ্যাস এবং নির্দিষ্ট জনগোষ্ঠীর মানুষদের পরামর্শ দানের ওপর গুরুত্ব আরোপ করেন।
কর্মশালায় অপুষ্টি দূরীকরণের উদ্দেশ্যে বহুস্তরীয় উদ্যোগের বিষয়েও গুরুত্ব আরোপ করা হয়।
CG/CB/NS
(Visitor Counter : 40
প্রধানমন্ত্রীরদপ্তর
ডঃ রাজেন্দ্র প্রসাদের জন্মজয়ন্তীতে শ্রদ্ধা জানালেন প্রধানমন্ত্রী
নয়াদিল্লি, ৩ ডিসেম্বর, ২০১৯
প্রধানমন্ত্রী শ্রী নরেন্দ্র মোদী ভারতের প্রথম রাষ্ট্রপতি ডঃ রাজেন্দ্র প্রসাদকে তাঁর জন্মজয়ন্তীতে শ্রদ্ধা জানিয়েছেন। এক বার্তায় প্রধানমন্ত্রী বলেছেন :
“দেশের প্রথম রাষ্ট্রপতি ভারতরত্ন ডঃ রাজেন্দ্র প্রসাদকে তাঁর জন্মজয়ন্তীতে বিনম্র শ্রদ্ধা। তিনি স্বাধীনতা আন্দোলনে অত্যন্ত গুরুত্বপূর্ণ ভূমিকা নিয়েছিলেন, এমনকি সংবিধান প্রণয়নেও তাঁর অবদান ছিল অবিস্মরণীয়। বিনম্রতা ও গভীর পাণ্ডিত্যে ভরা তাঁর ব্যক্তিত্ব দেশবাসীকে সর্বদাই অনুপ্রাণিত করবে।”
CG/BD/DM
(Visitor Counter : 65
পেট্রোলিয়ামওপ্রাকৃতিকগ্যাসমন্ত্রক
সরকার অপরিশোধিত তেলের দামের অস্থিরতা নিয়ে দেশের গুরুতর উদ্বেগের বিষয় জানাতে অপরিশোধিত তেল উৎপানকারী দেশ, ওপেক এবং অন্যান্য আন্তর্জাতিক সংগঠনের প্রধানদের সঙ্গে দ্বিপাক্ষিকভাবে আলোচনা করছে
নতুন দিল্লি, ০৭ ফেব্রুয়ারি, ২০২২
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ রাজ্যসভায় এক প্রশ্নের লিখিত জবাবে জানিয়েছেন যে, অর্গানাইজেশন অফ পেট্রোলিয়াম এক্সপোর্টিং কান্ট্রিজ -এর প্রকাশিত বিশ্ব তেল আউটলুক ২০২১ –এ দেখানো হয়েছে, ভারতে ২০৪৫ সালের মধ্যে দৈনিক তেলের চাহিদা প্রায় ১১ মিলিয়ন ব্যারেলে পৌঁছবে। ২০২১ সালে এই চাহিদার পরিমাণ ছিল দৈনিক ৪.৯ মিলিয়ন ব্যারেল।
সরকার, তামিলনাড়ু সহ দেশের অন্যান্য রাজ্যে জ্বালানি ক্ষেত্রে নিরাপত্তার জন্য বিভিন্ন পদক্ষেপ নিয়েছে। অন্যান্য বিষয়ের সঙ্গে সঙ্গে দেশের সমস্ত রাজ্যে তেল ও গ্যাসের অভ্যন্তরীণ উৎপাদন বৃদ্ধি, ইথানল মিশন কর্মসূচি, সাশ্রয়ী মূল্যে সুস্থায়ী বিকল্প পরিবহণের লক্ষ্য গঠন ইত্যাদি প্রকল্পের মাধ্যমে ইথানল, কমপ্রেসড বায়ো গ্যাস, হাইড্রোজেনের মতো নতুন জ্বালানী ব্যবহারে উৎসাহ যোগানো হয়েছে।
এাড়াও, সরকার অপরিশোধিত তেলের দামের অস্থিরতার বিষয়ে দেশের গুরুতর উদ্বেগ এবং উপভোক্তা দেশগুলির জন্য যুক্তিসঙ্গত মূল্য নির্ধারণের লক্ষ্যে ওপেক সহ অপরিশোধিত তেল উৎপানকারী দেশ ও অন্যান্য আন্তর্জাতিক সংগঠনের প্রধানদের সঙ্গে দ্বিপাক্ষিকভাবে এবিষয়ে আলোচনা চালাচ্ছে।
CG/SS/SKD/
(Visitor Counter : 121
প্রধানমন্ত্রীরদপ্তর
শ্রী গুরু নানক দেব জির প্রকাশ উৎসব উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ০৮ নভেম্বর, ২০২২
শ্রী গুরু নানক দেব জির প্রকাশ উৎসব উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“শ্রী গুরু নানক দেব জির প্রকাশ উৎসব উপলক্ষে দেশবাসীকে শুভেচ্ছা। তাঁর মহান শিক্ষা, আদর্শ এবং সহানুভূতিশীল সমাজ গঠনে আমাদেরকে নিরন্তর পথ দেখাক।”
PG/AB/NS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৩১ জুলাই, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৪৬.১৫ কোটি টিকা দেওয়া হয়েছে
দেশে এ পর্যন্ত ৩,০৭,৮১,২৬৩ জন সুস্থ হয়ে উঠেছেন
বর্তমানে সুস্থতার হার ৯৭.৩৭ শতাংশ
গত ২৪ ঘন্টায় ৩৭,২৯১ জন সুস্থ হয়ে উঠেছেন
ভারতের সক্রিয় ভাবে করোনা আক্রান্তের সংখ্যা ৪,০৮,৯২০
মোট আক্রান্তের চেয়ে সক্রিয়ভাবে আক্রান্তের হার ১.২৯ শতাংশ
সাপ্তাহিক ভিত্তিতে আক্রান্তের হার ৫ শতাংশের নিচে, বর্তমানে যা ২.৪২ শতাংশ
দৈনিক আক্রান্তের হার ২.৩৪ শতাংশ যা ৫ শতাংশের নিচে অব্যাহত রয়েছে
এ পর্যন্ত ৪৬.৬৪ কোটি নমুনা পরীক্ষা করা হয়েছে
CG/ SB
(Visitor Counter : 161
পরিসংখ্যানএবংকর্মসূচিরূপায়ণমন্ত্রক
আনুষ্ঠানিক কর্মসংস্হান পরিপ্রেক্ষিত ভারতে কর্মীদের বেতনের তথ্য
নয়াদিল্লি, ২৫ জুলাই, ২০১৯
কেন্দ্রীয় পরিসংখ্যান এবং পরিকল্পনা রূপায়ণ মন্ত্রকের অধীন জাতীয় পরিসংখ্যান দপ্তর  ২০১৭র সেপ্টেম্বর থেকে ২০১৯র মে পর্যন্ত দেশে কর্মসংস্হানের বিষয়ে তথ্য প্রকাশ করেছে। এই সময়ের মধ্যে সরকারের নির্ধারিত সংস্হার কাছ থেকে পাওয়া প্রশাসনিক তথ্যের ওপর ভিত্তি করে এটি প্রকাশ করা হয়েছে।
কর্মসংস্হান সংক্রান্ত বিস্তারিত তথ্য জানা যাবে এখানে-
Click here to access the detailed note related to Employment Outlook
CG/SS/NS
(Visitor Counter : 44
মানবসম্পদবিকাশমন্ত্রক
আইআইটি দিল্লি কোভিড-১৯-এর নমুনা পরীক্ষার জন্য বিশ্বের সবথেকে সস্তার কিট উদ্ভাবন করেছে - এর উদ্বোধন করলেন কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’
নয়াদিল্লি, ১৫ জুলাই, ২০২০
কোভিড-১৯-এর লালারসের নমুনা আরটি-পিসিআর পদ্ধতিতে পরীক্ষা করার জন্য বিশ্বে সবথেকে সস্তার কিট উদ্ভাবন করেছে দিল্লি আইআইটি। এই কিট আইসিএমআর এবং ডিসিজিআই অনুমোদন করেছে। কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ অনলাইনের মাধ্যমে এই কিট উদ্বোধন করেছেন। এই উপলক্ষে আয়োজিত অনুষ্ঠানে দপ্তরের প্রতিমন্ত্রী শ্রী সঞ্জয় ধোতরে এবং উচ্চশিক্ষা সচিব শ্রী অমিত খারে সহ পদস্থ আধিকারিকরা উপস্থিত ছিলেন।
শ্রী পোখরিয়াল বলেন, এই কিট উদ্ভাবনের মধ্য দিয়ে প্রধানমন্ত্রী শ্রী নরেন্দ্র মোদীর আত্মনির্ভর ভারত গড়ার দিকে দেশ একধাপ এগোল। মহামারী নিয়ন্ত্রণ করার জন্য একটি সস্তা এবং বিশ্বাসযোগ্য কিট উদ্ভাবন করা ভারতের জন্য প্রয়োজন হয়ে পড়েছিল। দিল্লি আইআইটি উদ্ভাবিত ‘করোশিওর’ কিটটি সম্পূর্ণ দেশীয় পদ্ধতিতে তৈরি করা হয়েছে। শ্রী পোখরিয়াল জানান, কোভিড-১৯ মহামারীর সময় ছাড়াও আমাদের প্রধানমন্ত্রী ভারতের স্বাস্থ্য পরিষেবার উন্নতির জন্য দেশের যুব সম্প্রদায়কে এগিয়ে আসার জন্য উৎসাহ দিয়ে থাকেন। আইসিএমআর এবং ডিসিজিআই এই কিটটিকে অত্যন্ত সংবেদনশীল বলে অনুমোদন দিয়েছে।
শ্রী পোখরিয়াল এই কিট উদ্ভাবনের কাজে দিল্লি আইআইটি-র যেসব গবেষকরা যুক্ত ছিলেন তাঁদের অভিনন্দন জানিয়েছেন। তিনি বলেন ‘করোশিওর’ দিল্লি-ভিত্তিক নিউটেক মেডিকেল ডিভাইস তৈরি করেছে। মানবসম্পদ উন্নয়ন মন্ত্রকের অধীনস্থ একটি প্রথম সারির উচ্চশিক্ষা প্রতিষ্ঠান ও একটি বেসরকারি সংস্থা যেভাবে মহামারীর এই সময়ে দেশের স্বার্থ রক্ষায় জোট বেঁধেছে তা অত্যন্ত প্রশংসনীয়। দেশের সমস্ত নিবন্ধীকৃত গবেষণাগারে এই কিট পাওয়া যাবে। এর দাম ধার্য করা হয়েছে ৩৯৯ টাকা। বাজারের অন্যান্য কিটের থেকে যা বেশ সস্তা। দিল্লি আইআইটি ১০টি সংস্থাকে এই কিট তৈরির অনুমতি দিয়েছে।
মানবসম্পদ উন্নয়ন প্রতিমন্ত্রী শ্রী ধোতরে বলেন, আত্মনির্ভর ভারতের জন্য এই ধরনের উদ্যোগ অত্যন্ত গুরুত্বপূর্ণ। তিনি এই প্রসঙ্গে দিল্লি আইআইটি-র ৪০ বছরের পুরনো সেন্টার ফর রুরাল ডেভেলপমেন্ট অ্যান্ড টেকনলজির গ্রামীণ জীবনের উন্নতিকল্পে গুরুত্বপূর্ণ অবদানের কথা উল্লেখ করেন। উচ্চশিক্ষা দপ্তরের সচিব শ্রী খারে জানান, দেশের মধ্যে দিল্লি আইআইটি-ই প্রথম শিক্ষামূলক প্রতিষ্ঠান যারা আইটি-পিসিআর ভিত্তিক নমুনা পরীক্ষার কিট উদ্ভাবনে আইসিএমআর-এর অনুমোদন পেয়েছে। কেন্দ্র, মানবসম্পদ উন্নয়ন মন্ত্রক, স্বাস্থ্য মন্ত্রক এবং আইসিএমআর-এর এই কিট তৈরিতে সাহায্য করার জন্য দিল্লি আইআইটি-র ডিরেক্টর অধ্যাপক ভি রামগোপাল রাও সংশ্লিষ্ট সকলকে ধন্যবাদ জানিয়েছেন।
(CG/CB/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১০৯ কোটি ৬৩ লক্ষ ছাড়িয়েছে
দেশে গত ২৪ ঘণ্টায় ৫২ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১১ হাজার ৪৬৬
দেশে সুস্পষ্টভাবে করোনায় আক্রান্তের সংখ্যা ১ লক্ষ ৩৯ হাজার ৬৮৩, যা ২৬৪ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২০ শতাংশ, যা গত ৪৭ দিন ২ শতাংশের নীচে
নয়াদিল্লি, ১০ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৫২ লক্ষ ৬৯ হাজার ১৩৭। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১০৯ কোটি ৬৩ লক্ষ ৫৯ হাজার ২০৮।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৯,৮২৩
৯২,৮৬,২৪২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭৩,১৭২
১,৬০,৭৮,৬১৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪২,৭০,৭৫,৪৫৪
১৫,৭১,৩৭,৩৩৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৭,৬৯,৯৫,৫৯৪
১০,০৯,৭৫,৪১৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,০৯,৯৮,০২৫
৬,৯০,৯৮,০২৫
|
|
মোট
|
|
|
|
১,০৯,৬৩,৫৯,২০৮
দেশে গত ২৪ ঘণ্টায় সুস্থ হয়েছেন ১১ হাজার ৯৬১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৭ লক্ষ ৮৭ হাজার ৪৭।
জাতীয় স্তরে সুস্থতার হার বর্তমানে ৯৮.২৫ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৩৬ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১১ হাজার ৪৬৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৩৯ হাজার ৬৮৩ হয়েছে, যা গত ২৬৪ দিনে সর্বনিম্ন এবং মোট আক্রান্তের ০.৪১ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১২ লক্ষ ৭৮ হাজার ৭২৮টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬১ কোটি ৮৫ লক্ষ ০২ হাজার ৬৫৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.২০ শতাংশ, যা গত ৪৭ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৯০ শতাংশ। দৈনিক-ভিত্তিতে আক্রান্তের হার গত ৩৭ দিন ২ শতাংশের নীচে রয়েছে এবং গত ৭২ দিন ৩ শতাংশের নীচে।
CG/BD/SB
(Visitor Counter : 139
নতুনওপুনর্নবীকরণযোগ্যজ্বালানিমন্ত্রক
উচ্চ ক্ষমতা সম্পন্ন সৌর ফটো ভোল্টিক মডিউল উৎপাদনের জাতীয় কর্মসূচীর উৎপাদন ভিত্তিক উৎসাহদান প্রকল্পকে কেন্দ্রীয় মন্ত্রিসভার অনুমোদন
নয়াদিল্লী, ৭ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে উচ্চ ক্ষমতা সম্পন্ন সৌর ফটো ভোল্টিক মডিউল উৎপাদনের জাতীয় কর্মসূচীর উৎপাদন ভিত্তিক উৎসাহদান প্রকল্পটিকে অনুমোদন দেওয়া হয়েছে। নতুন ও পুনর্নবীকরণযোগ্য জ্বালানী মন্ত্রকের এই প্রস্তাবের মূল উদ্দেশ্য হল দেশে গিগাওয়াট পরিমাণে সৌরশক্তি উৎপাদনের জন্য উচ্চ ক্ষমতা সম্পন্ন ফটো ভোল্টিক মডিউল তৈরি করা। এর জন্য মন্ত্রকের ৪ হাজার ৫০০ কোটি টাকার এই প্রস্তাবটি কেন্দ্রীয় মন্ত্রিসভার বৈঠকে অনুমোদিত হয়েছে।
বর্তমানে দেশে সৌরশক্তি উৎপাদনে যে ফটো ভোল্টিক সেলগুলি ব্যবহার করা হয় সেগুলি বিদেশ থেকে আনা হয়। দেশে এগুলির উৎপাদন কমই হয়। উচ্চ ক্ষমতা সম্পন্ন সৌর ফটো ভোল্টিক মডিউল উৎপাদনের জাতীয় কর্মসূচীর এই উদ্যোগের ফলে বিদ্যুতের মতো কৌশলগত ক্ষেত্রে আমদানি নির্ভরশীলতা কমবে। এটি আত্মনির্ভর ভারত অভিযানকেও সাহায্য করবে।
একটি স্বচ্ছ প্রতিযোগিতামূলক নিলাম প্রক্রিয়ায় সৌর ফটো ভোল্টিক মডিউল উৎপাদকদের বাছাই করা হবে। উৎপাদন ভিত্তিক উৎসাহ প্রকল্প ৫ বছর ধরে কার্যকর থাকবে। সৌর ফটো ভোল্টিক উৎপাদনকারী সংস্থাগুলি কাজ শুরু করার পর এগুলি কতটা বিক্রি হচ্ছে তার ওপর এই উৎসাহ ভিত্তিক প্রকল্পে অর্থ দেওয়া হবে। সৌর ফটো ভোল্টিক মডিউলের দক্ষতা বেশি হলে এবং এগুলি উৎপাদনের কাঁচামাল দেশীয় বাজার থেকে সংগ্রহ করা হলে সংশ্লিষ্ট সংস্থাগুলিকে পুরস্কৃত করা হবে। এইভাবে সৌর ফটো ভোল্টিক মডিউলের দক্ষতা বাড়াতে সংশ্লিষ্ট সংস্থাগুলি উৎসাহি হবে।
এই প্রকল্পের ফলে যে সুবিধাগুলি পাওয়া যাবে :
১) সুসংহত সৌর ফটো ভোল্টিক উৎপাদক সংস্থার ক্ষমতা ১০ হাজার মেগাওয়াট বৃদ্ধি পাবে।
২) ফটো ভোল্টিক উৎপাদক প্রকল্পে ১৭ হাজার ২০০ কোটি টাকার প্রত্যক্ষ বিনিয়োগ হবে।
৩) ৫ বছর ধরে ১৭ হাজার ৫০০ কোটি টাকার পণ্যের চাহিদা তৈরি হবে।
৪) এই প্রকল্পে ৩০ হাজার প্রত্যক্ষ এবং ১ লক্ষ ২০ হাজার অপ্রত্যক্ষ কর্মসংস্থান হবে।
৫) প্রতি বছর ১৭ হাজার ৫০০ কোটি টাকা বিদেশী মুদ্রার সাশ্রয় হবে।
৬) সৌর ফটো ভোল্টিক মডিউলের দক্ষতা বাড়াতে গবেষণা ও উন্নয়নে উৎসাহ দেখা দেবে।
CG/CB/NS
(
কেন্দ্রীয়মন্ত্রিসভা
কেন্দ্রীয় মন্ত্রিসভা ভারতের ইন্ডিয়ান কাউন্সিল অফ মেডিকেল রিসার্চ  এবং সুইৎজারল্যান্ডের অ্যান্টিমাইক্রোবিয়াল রেজিস্ট্যান্স রিসার্চ অ্যান্ড ইনোভেশন ক্ষেত্রে যুক্ত জিএআরডিপি ফাউন্ডেশনের মধ্যে সমঝোতা পত্র স্বাক্ষরে অনুমোদন দিয়েছে
নতুন দিল্লি, ১৮ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আন্তর্জাতিক বৈজ্ঞানিক ও প্রযুক্তিগত পরিকাঠামোর ক্ষমতা বৃদ্ধি এবং পারস্পরিক স্বার্থ ক্ষেত্রে সহযোগিতার বিষয়ে প্রচারের লক্ষ্যে ভারতের ইন্ডিয়ান কাউন্সিল অফ মেডিকেল রিসার্চ  এবং সুইৎজারল্যান্ডের অ্যান্টিমাইক্রোবিয়াল রেজিস্ট্যান্স রিসার্চ অ্যান্ড ইনোভেশন ক্ষেত্রে জিএআরডিপি ফাউন্ডেশনের মধ্যে সমঝোতা পত্র স্বাক্ষরে অনুমোদন দিয়েছে। ২০২১ সালের মার্চ মাসে ভারত এই সমঝোতা পত্র স্বাক্ষর করে।
সুফল :
এই সমঝোতা পত্র স্বাক্ষরের ফলে ভারত - সুইৎজারল্যান্ডের মধ্যে পারস্পরিক স্বার্থ ক্ষেত্রে আন্তঃদেশীয় বৈজ্ঞানিক ও প্রযুক্তিগত সহযোগিতা পরিকাঠামো আরও শক্তিশালী হয়ে উঠবে।
আর্থিক প্রভাব :
আইসিএমআর-জিএআরডিপি সহযোগিতায় পরিচালিত যৌথ উদ্দেশ্যগুলির সাফল্য সুনিশ্চিত করার জন্য উভয় দেশের পক্ষ থেকে আর্থিক খরচ বহন করা হবে এবং এর জন্য একটি সুনির্দিষ্ট কৌশলও তৈরি করা হবে। এই অর্থ সরাসরি অন্য পক্ষ বা প্রকল্পে নিযুক্ত তৃতীয় পক্ষকেও দেওয়া যেতে পারে।
প্রেক্ষাপট :
আইসিএমআর দেশে বায়ো মেডিকেল গবেষণা ক্ষেত্রে উৎসাহ যুগিয়ে থাকে। জিএআরডিপি একটি অলাভজনক গবেষণা ও উন্নয়ন সংস্থা। এই সংস্থা নতুন বা উন্নত অ্যান্টি বায়োটিক চিকিৎসা ক্ষেত্রের বিকাশসাধনে ও বিশ্বব্যাপী জনস্বাস্থ্যের চাহিদা পূরণে কাজ করে। তাই উভয় সংস্থার এই চুক্তি আগামী দিনে গবেষণা ক্ষেত্রকে আরও সম্প্রসারিত করবে।
CG/SS/SKD/
(
প্রধানমন্ত্রীরদপ্তর
যারা কোভিড সতর্কতা ডোজ পাবার যোগ্য, তাদের সকলকে এই ডোজ নিতে প্রধানমন্ত্রীর অনুরোধ
নতুনদিল্লি, ১০ই জানুয়ারি, ২০২২
প্রধানমন্ত্রী শ্রী নরেন্দ্র মোদী , যারা কোভিড সতর্কতা ডোজ পাবার যোগ্য, তাঁদের সকলকে এই ডোজ নিতে অনুরোধ জানিয়েছেন। দেশ জুড়ে এই ডোজ দেবার কাজ শুরু হয়েছে। আজ যারা ডোজ নিয়েছেন, তিনি তাঁদের সকলের প্রশংসা করেছেন।
এক ট্যুইট বার্তায় প্রধানমন্ত্রী বলেছেন, “ ভারত সতর্কতামূলক ডোজ দেওয়া শুরু করেছে। আজ যারা ডোজ নিয়েছেন, তাঁদের সকলকে অভিনন্দন। যারা কোভিড সতর্কতা ডোজ পাবার যোগ্য, তাঁদের সকলকে এই ডোজ নিতে অনুরোধ জানাই। আমরা সকলেই জানি কোভিড-১৯ এর বিরুদ্ধে লড়াইয়ে টিকাকরণ অত্যন্ত গুরুত্বপূর্ণ উপাদান।“
CG/CB/NS
(